# אלקין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ריתוך באמצעות מבער אצטילן

אלקינים הם קבוצה של תרכובות אורגניות. האלקין הידוע (והפשוט) ביותר הוא אֵתין, הידוע יותר כאָצֵטִילֵן; זהו הגז המשמש במבערים לריתוך. בעבר נהוג היה לכנות את כל האלקינים אצטילנים, אך כיום זהו שמו של האלקין הפשוט ביותר בלבד.

האלקינים הם פחמימנים המאופיינים בקשר קוולנטי משולש אחד לפחות בין שני אטומי פחמן.

סידור האורביטלים בקשר המשולש גורם לכך ששני אטומי הפחמן המשתתפים בקשר, וכן שני האטומים הקשורים לאטומי הפחמן, יימצאו כולם על קו אחד; זווית הקשר המשולש היא, אם כן, 180 מעלות. מולקולת האלקין הפשוט ביותר, אתין, היא קווית לגמרי. לצורה המרחבית הייחודית של האלקינים חשיבות בתגובות הכימיות בהן הם משתתפים.

נוסחת המבנה של אתין, אם כן, נראית כך מבחינה מרחבית:

H–C≡C–H

הקשר המשולש מפחית מיציבותם של האלקינים ביחס לאלקנים ולאלקאנים, והם נוטים להגיב במהירות. זוהי הסיבה לחום הרב (2,500 מעלות צלזיוס) הנוצר במבערי האצטילן, בהם האלקין מגיב בעוצמה עם החמצן שבאוויר.

הנוסחה הכללית של אלקינים בלתי-מותמרים הינה CnH2n-2. הנוסחה מתייחסת לאלקינים פשוטים, בעלי קשר משולש בודד וללא מתמירים שונים (כגון אטומי כלור, קבוצות אלקיל וכדומה).

על מתן שמות לאלקינים, ראו מונחון IUPAC. נסכם בקצרה: שמו של אלקין מורכב מתחילית המציינת את מספר אטומי הפחמן במולקולה, ומהסופית -ין. במקרה של אלקינים המכילים למעלה מ-3 אטומי פחמן, מופיעה ספרה בתחילת השם לציון המיקום של הקשר המשולש.

אלקינים המכילים שני קשרים משולשים נקראים דיאינים. כך, למשל,4, 1-פּנְטָאדִיאִין הוא אלקין בעל חמישה אטומי פחמן ושני קשרים משולשים בקצות המולקולה.

אלקינים בהם הקשר המשולש נמצא בקצה המולקולה הינם חומציים יותר מאלקנים ואלקאנים מקבילים, זאת כיוון שאטום המימן בקצה קשור בצורה רופפת יחסית אל אטום הפחמן, ונוטה להינתק מהמולקולה (בצורת יון חיובי, כלומר: פרוטון) ולהיקשר למולקולות אחרות. חומר התורם פרוטונים מוגדר כחומצה.

## [עריכה] תגובות אופייניות לאלקינים

- אלקינים עוברים חיזור כפול, בו הם מקבלים שני אטומי מימן בנוכחות זרז מתכתי, כגון פלטינה או פלדיום, לקבלת אלקאנים. לשם עצירת התהליך לאחר קבלת אטום מימן אחד בלבד (לשם קבלת אלקנים) יש להשתמש בזרז מיוחד.

## [עריכה] מקורות ושימושים

מבין כל הפחמימנים, האלקינים הם הנדירים ביותר; ידועים כ-1,000 אלקינים, מספר נמוך יחסית לקבוצות האחרות. אלקינים רבים הינם חומרי הדברה נגד פטריות. אלקינים טבעיים משמשים כחומרי הגנה ביולוגיים: צפרדעים מסוימות, למשל, מפרישות מעורן היסטריוניקוטוקסין, דיאין רעיל המרחיק טורפים מהצפרדע.

פרופין, האלקין השני בסדרה, משמש לצד האתין במבערי ריתוך. בעבר נקרא גם מתילאצטילן; את קבוצת המתיל (CH3) ניתן לראות היטב בנוסחת המבנה שלו (מימין).

תרכובות אורגניות

פחמימנים: אלקאן · אלקן · אלקין · ויניל · ארין תרכובות פחמן, מימן וחמצן: כוהל · אסטר · אתר · אלדהיד · קטון · חומצה קרבוקסילית · אנהידריד · אנול · אלדול תרכובות המכילות גופרית או חנקן: אמין · חומצת אמינו · אמיד · לקטם · ציאניד (ניטריל) · תיול תרכובות ביוכימיות: ליפיד · חומצת שומן · פחמימה · חלבון · נוקלאוטיד

מקור: http://he.wikipedia.org../../../%D7%90/%D7%9C/%D7%A7/%D7%90%D7%9C%D7%A7%D7%99%D7%9F.html

קטגוריות: קבוצות של תרכובות אורגניות | קבוצות פונקציונליות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Dansk
- Deutsch
- Ελληνικά
- Esperanto
- Español
- Eesti
- Suomi
- Français
- Bahasa Indonesia
- Italiano
- 日本語
- Latina
- Latviešu
- Македонски
- Nederlands
- Polski
- Português
- Русский
- Српски / Srpski
- Basa Sunda
- Svenska
- தமிழ்
- Українська
- 中文